1. **REŠITVE NALOG IZ DZ**

**Slovenščina na spletu**

3. Slovar slovenskega knjižnega jezika – To je najpomembnejši in najobsežnejši priročnik za slovenščino. V njem je razloženo, kaj pomeni in kako se uporablja večina slovenskih besed.

Slovar novejšega besedja – V njem je razloženo, kaj pomenijo in kako se uporabljajo nove besede, ki jih še ni v SSKJ.

Slovenski pravopis – V njem je predpisano, katere besede in oblike so v slovenskem knjižnem jeziku ustrezne in katere ne.

Slovenski etimološki slovar – V njem je razloženo, od kod izvirajo slovenske besede.

**Urejevalnik besedila**

2. Npr.:

**Kulturni dan**

V petek, 25. 9., smo s kulturnim dnem počastili evropski dan jezikov. Organizirane so bile različne delavnice, v katerih smo sodelovali šesti in sedmi razredi, združeni v štiri skupine.

Ta dan si bomo zapomnili kot nekakšno novo izkušnjo, saj je bilo z učenci različnih razredov prijetno sodelovati. Mislim, da smo skupaj delovali bolje, ker se pri delu in ustvarjanju nismo tako dobro poznali.

V štirih ustvarjalnih delavnicah smo spoznavali besedne oz. lažne prijatelje, pesmi spreminjali v dramska besedila in jih nato tudi odigrali. Izdelovali smo plakate in kartice, povezane z emotikoni, uporabljali smo tudi računalnike in govorili o spletnih prevarah.

Dan je bil zelo zanimiv in poučen.

3. Npr.:

**Bratovščina Sinjega galeba**

Za domače branje smo prebrali knjigo Bratovščina Sinjega galeba. Glavni junak je dvanajstletni Ivo, ki je s prijatelji ustanovil društvo, ki ga je poimenoval po jadrnici svojega očeta.

Ivo je sirota in živi na Galebjem otoku. Vaščani ga sovražijo zaradi očetove napake v preteklosti, le stari stric Just je prijazen do njega.

Nekega dne se je Ivu življenje spremenilo v pustolovščino. Ivo se je že veselil ribolova na širnem morju, a so mu ribiči zaplenili jadrnico. Z njeno prodajo so si želeli povrniti denar, ki jim ga je zapravil Ivov oče.

Bratovščina si je hitro izmislila načrt. Čuvaja jadrnice so onesposobili in mu spretno izmaknili jadrnico. Odpluli so do kamnoloma, si natovorili zaloge hrane in pijače ter se poslovili od Mileve, ki je morala paziti na svojega starega očeta.

4.

**OBVESTILO**

Delovni čas v času božičnih in

 novoletnih praznikov

Spoštovani kupci!

Obveščamo Vas, da bo delovni čas naših trgovin v obdobju od 24. 12. do 3. 1. nekoliko spremenjen. V petek, 25. 12., bodo trgovine zaprte, v soboto, 26. 12., bodo odprte do 17. ure. V petek, 1. januarja, bodo trgovine zaprte, v soboto, 2. 1., pa bodo odprte do 12. ure.

Želimo vam prijetne decembrske dni!

1. **REŠITVE – GLAGOL IN ZAIMEK**

|  |  |  |  |
| --- | --- | --- | --- |
| GLAGOL | OSEBA | ŠTEVILO | ČAS |
| je pospravljala  | 3. | ed. | pret. |
| je nagajal | 3. | ed. | pret. |
| ni odnehal | 3. | ed. | pret. |
| ni zatožila | 3. | ed. | pret. |
| nagajaš | 2. | ed. | sed. |
| ne bom peljala | 1. | ed. | prih. |
| se je jezila | 3. | ed. | pret. |
| je pokazala | 3. | ed. | pret. |
| bom ostala | 1. | ed. | prih. |

|  |  |  |  |
| --- | --- | --- | --- |
| ZAIMEK | OSEBA | ŠTEVILO | SKLON |
| ji | 3. | ed. | daj. |
| ga | 3. | ed. | tož. |
| vaju | 2. | dv. | tož. |
| njega | 3. | ed. | rod. |
| jaz | 1. | ed. | im. |